SLUŽBENI GLASNIK

Službeno glasilo općine Gornji Bogićevci

### R E P U B L I K A H R V A T S K A

### BRODSKO – POSAVSKA ŽUPANIJA

## OPĆINA GORNJI BOGIĆEVCI

|  |  |  |
| --- | --- | --- |
| Godina  12 | Gornji Bogićevci, 10. prosinca 2018. godine | Broj  05/2018 |

1. Akti Općinskog vijeća

2. Akti Načelnika

1. Ostalo

* ***Akti Općinskog vijeća:***

**19. Odluka** o izmjenama i dopunama Proračuna Općine Gornji Bogićevci za 2018.

godinu - II. rebalans 79

1. **Odluka** o usvajanju Proračuna za 2019. godinu 79
2. **Odluka** o suglasnosti za ulaganje „Sanacija pješačke staze u naselju Dubovac“ 80
3. **Odluke** o komunalnom redu Općine Gornji Bogićevci 82
4. **Odluka** o darovanju nekretnine u vlasništvu Općine Gornji Bogićevci 108

**Dodatak točki 19: Tablice II. rebalans 2018.**

**Dodatak točki 20: Tablice Proračun 2019.**

***- Akti načelnika :***

***- Ostalo :***

***19.***

Na temelju članka 109. Zakona o proračunu („Narodne novine“ broj 87/08, 136/12 i 15/15), Pravilnika o polugodišnjem i godišnjem izvještaju o izvršenju Proračuna („Narodne novine“ broj 24/13 i 102/17) tečlanka 33. Statuta Općine Gornji Bogićevci (''Službeni glasnik Općine Gornji Bogićevci'' broj 02/09 i 01/13), Općinsko vijeće Općine Gornji Bogićevci je na svojoj 8. sjednici održanoj dana 06.12.2018. godine donijelo sljedeći

**ZAKLJUČAK**

1. Usvaja se II. rebalans Proračuna Općine Gornji Bogićevci za 2018. godinu.
2. Tablični prikaz Općeg i Posebnog dijela II. izmjena i dopuna Proračuna je sastavni dio ovoga Zaključka.
3. II. izmjene i dopune Proračuna za 2018. godinu objaviti će se u ''Službenom glasniku ' i web stranici Općine Gornji Bogićevci“.

**4.** Zadužuje se Načelnik i Jedinstveni upravni odjel Općine Gornji Bogićevci za poduzimanje potrebnih radnji u svrhu izvršenja ovog Zaključka.

Predsjednik Općinskog vijeća

Stipo Šugić

KLASA: 400-04/18-01/08

URBROJ:2178/18-18-01

Gornji Bogićevci, 06.12.2018.

\*\*\*

***20.***

Na temelju članka 109. Zakona o proračunu („Narodne novine“ broj 87/08, 136/12 i 15/15), Pravilnika o polugodišnjem i godišnjem izvještaju o izvršenju Proračuna („Narodne novine“ broj 24/13 i 102/17) tečlanka 33. Statuta Općine Gornji Bogićevci (''Službeni glasnik Općine Gornji Bogićevci'' broj 02/09 i 01/13), Općinsko vijeće Općine Gornji Bogićevci je na svojoj 8. sjednici održanoj dana 06.12.2018. godine donijelo sljedeći

**ZAKLJUČAK**

1. Usvaja se Proračun Općine Gornji Bogićevci za 2019. godinu s projekcijom do 2021. godine.
2. Tablični prikaz Općeg i Posebnog dijela Proračuna za 2019. godinu sastavni je dio ovoga Zaključka.
3. Proračun za 2019. godinu objaviti će se u ''Službenom glasniku ' i web stranici Općine Gornji Bogićevci“.
4. Zadužuje se Načelnik i Jedinstveni upravni odjel Općine Gornji Bogićevci za poduzimanje potrebnih radnji u svrhu izvršenja ovog Zaključka.

Predsjednik Općinskog vijeća

Stipo Šugić

KLASA: 400-04/18-01/08

URBROJ:2178/18-18-02

Gornji Bogićevci, 06.12.2018.

***\*\*\****

***21.***

Na temelju članka 35. Zakona o lokalnoj ipodručnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17), te članka 30.stavka 5. Pravilnika o provedbi mjere 7 ,,Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. - 2020. (Narodne novine, broj 48/18) te članka 33. Statuta Općine Gornji Bogićevci (Službeni glasnik broj 1/13, 4/13, 3/18, 4/18), Općinsko vijeće Općine Gornji Bogićevci na 8. sjednici održanoj 06.12.2018. donosi

**ODLUKU**

**o suglasnosti za provedbu ulaganja na**

**području Općine Gornji Bogićevci**

**za projekt/operaciju:**

**,,SANACIJA PJEŠAČKE STAZE U NASELJU DUBOVAC "**

Članak 1.

Općinsko vijeće Općine Gornji Bogićevci suglasno je s provedbom ulaganja na području Općine Gornji Bogićevci za provedbu TO 2.1.2 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,koji je sukladan TO 7.4.1. iz Programa ruralnog razvoja RH 2014.-2020.

Članak 2.

Daje se suglasnost za provedbu ulaganja u projekt/operaciju : ,,Sanacija pješačke staze u naselju Dubovac" . Korisnik javne potpore u smislu Pravilnika o provedbi mjere 07 ,,Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. - 2020. bit će Općina Gornja Bogićevci.

Članak 3 .

Lokacija provedbe projekta je na kčbr. 700/1 k.o. Dubovaci.

Članak 4.

Zadužuje se i ovlašćuje općinski načelnik za pripremu i podnošenje Zahtjeva za potporu sukladno natječaju za provedbu podmjere 7.4., tipa operacije 7.4.1. objavljenom dana 12. lipnja 2018. na službenim mrežnim stranicama Agencije za plaćanja u poljoprivredi, ribarstvu i ruralnom razvoju na poveznici: https://www.apprrr.hr/podmje ra-7-4-ulaganja-u-pokretanje-poboljsanje-i Ii-prosirenje­lokaInih-temeljnih-usluga-za-ruraIno-stanovnistvo-ukljucujuci-slobodno-vrijeme-i-kulturne-aktivnosti­te-povezanuinfrastrukturu/

Članak 5.

Opis projekta/Operacije sukladno odredbama natječaja iz članka 4. ove odluke, kojom se pobliže opisuje projekt/operacija za kaji se podnasi Zahtjev za potporu, nalazi se u prilogu ove Odluke i čini njen sastavn dio.

Članak 6.

Ova oduka stupa na snagu danom objave u »Službenim novinama Općine Gornji Bogićevci“.

Klasa: 021-05/18-02/08 OPĆINSKO VIJEĆE OPĆINE GORNJI BOGIĆEVCI

Urbroj: 2178/02-02/1-18-1 Predsjednik Općinskog vijeća

Gornji Bogićevci, 06.12.2018. Stipo Šugić

OSNOVNE KARAKTERISTIKE PREDMETNOG PROJEKTA:

SANACIJA PJEŠAČKE STAZE U NASELJU DUBOVAC

* **lokacija**: ;naselje Dubovac
* **dokumentacija**: troškovnik;
* **dužina staze**: 1147 m
* **procjenjena vrijednost projekta**: 538.506,43 kuna s PDVom.
* **Predmetni projekt će biti kandidran na natječaj LAGa „Zapadna Slavonija**

22.

REPUBLIKA HRVATSKA

Brodsko-posavska Županija

OPĆINA GORNJI BOGIĆEVCI

OPĆINSKO VIJEĆE

KLASA: 021-05/18-01/08

URBROJ: 2178/18-02/1-18-1

Gornji Bogićevci, 06.12.2018.

Na temelju članka 16. stavka 1. Zakona o komunalnom gospodarstvu („ Narodne novine“, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15 i 68/18) i članka 33. Statuta Općine Gornji Bogićevci („Službeni Glasnik Općine Gornji Bogićevci), Općinsko vijeće Općine Gornji Bogićevci na 8. sjednici održanoj dana 06.12.2018. godine donosi,

ODLUKU

o komunalnom redu na području Općine Gornji Bogićevci

1. OPĆE ODREDBE

Članak 1.

Ovom Odlukom propisuje se komunalni red i mjere za njegovo provođenje na području Općine Gornji Bogićevci (u nastavku teksta: Općina), a sadrži odredbe kojima se uređuju odnosi vezano za:

* uređenje naselja,
* održavanje čistoće, čuvanje i korištenje javnih površina,
* sakupljanje, odvoz i postupanje sa sakupljenim komunalnim otpadom,
* uklanjanje snijega i leda,
* uklanjanje protupravno postavljenih predmeta,
* mjere za provedbu komunalnog reda
* kaznene odredbe.

Članak 2.

Pojmovi upotrijebljeni u ovoj Odluci imaju sljedeće značenje:

1. Javne površine su površine u općoj uporabi, koje se nesmetano koriste ili su namijenjene nesmetanom korištenju neodređenog broja osoba, a prema namjeni razlikuju se:

* prometne površine (javne ceste, nerazvrstane ceste, ulice, trgovi, mostovi, parkirališta, pločnici, nogostupi, pješačke i biciklističke staze, javna stubišta i slične površine),
* zelene površine (parkovi, park šume, drvoredi, skupine i pojedinačna stabla, športska i dječja igrališta, travnjaci, staze, zemljišni pojas uz prometne površine na kojem je zasađeno zelenilo, zelene površine uz objekte javne namjene, kao i drugi oblici vrtnog i parkovnog oblikovanja i i slične površine),
* ostale površine uz objekte što su namijenjeni za javne priredbe, otvorene tržnice, sajmišta, kolodvori i slični prostori;

1. Pokretna naprava je štand odnosno klupa i kolica za prodaju raznih artikala, ledenica, ambulantna, ugostiteljska i slična prikolica, automat, peć i naprava za pečenje plodina, pozornica i slična naprava, stol, stolica, pokretna ograda i druga naprava koja se postavlja ispred ugostiteljskih i drugih objekata, šator povodom manifestacija, objekti luna-parka, pozornica, automobil kao lutrijski zgoditak i slično;
2. Kiosk je tipski objekt lagane konstrukcije koji se može u cijelosti ili u dijelovima prenositi i postavljati pojedinačno ili u grupi, a služi za obavljanje gospodarske djelatnosti;
3. Komunalni objekt i uređaj u općoj uporabi je javne rasvjeta, javni sat, javni zahod, fontana, spomenik, spomen - ploča, skulptura, sakralno obilježje, javna telefonska govornica, poštanski sandučić, oprema dječjih igrališta, klupa, cvjetna vaza, posuda za otpad, nadstrešnica na stajalištu i slični objekt i uređaji.

Pokretnom napravom u smislu ove odluke ne smatra se privremeno postavljeni objekt pravnih ili fizičkih osoba koje obavljaju komunalne djelatnosti i naprave što ih te osobe koriste pri obavljanju radova iz svog djelokruga.

Članak 3.

Komunalni red propisan ovom Odlukom obvezan je za sve fizičke i pravne osobe na području Općine Gornji Bogićevci, kao i fizičke i pravne osobe koje se privremeno nalaze na području Općine, te osobe u tranzitu.

1. UREĐENJE NASELJA

Članak 4.

Naselja na području Općine Gornji Bogićevci moraju biti uređena.

Pod uređenjem naselja u smislu ove Odluke smatra se uređenost individualnih, višestambenih i poslovnih objekata (u daljnjem tekstu: zgrada), zelenila, javnih i drugih površina i naprava postavljenih na njima, te sličnih objekata, naprava i površina što izgledom i smještajem utječu na izgled i uređenost naselja, a osobito:

- vanjskih dijelova zgrada;

- ograda, zelenila, dvorišta, vrtova i sličnih površina;

- javne rasvjete;

- kioska, pokretnih naprava i komunalnih objekata i uređaja u općoj uporabi;

- izloga;

- naziva, natpisa, reklama, zaštitnih naprava i plakata;

- autobusnih stajališta i parkirališta;

- spomenika, spomen-ploča, skulptura i sličnih predmeta;

- ploča s imenom naselja, ulice i trga, te pločica s brojem građevine;

Naselja se uređuju i održavaju urednim sukladno dokumentima prostornog uređenja, odredbama ove Odluke i drugih propisa.

1. Uređenje vanjskih dijelova zgrada

Članak 5.

Vlasnici ili posjednici stambenih, poslovnih i drugih građevina dužni su građevine koristiti sukladno njihovoj namjeni odnosno tako da ne narušavaju estetski izgled građevine i naselja.

Vanjski dijelovi zgrada (pročelja, balkoni, terase, ulazna vrata, prozori, žljebovi i drugi vanjski dijelovi) moraju se održavati, te biti uredni i čisti.

Vlasnici, korisnici odnosno upravitelji zgrada dužni su odmah otkloniti oštećenja vanjskih dijelova zgrade (pročelja, balkone, lođe, terase, prozore, vrata i druge vanjske dijelove) zbog kojih postoji opasanost za život i zdravlje ljudi ili imovine.

U slučaju oštećenja vanjskih dijelova zgrade iz prethodnog stavka, vlasnik, korisnik odnosno upravitelj zgrade dužan je oštećene i neuredne vanjske dijelove zgrade obnoviti i održavati na način da se uklapaju u cjelokupni izgled zgrade.

Zabranjeno je uništavati pročelja zgrada, te po njima ispisivati poruke, crtati, šarati i na drugi ih način prljati ili nagrđivati.

Članak 6.

Na prozorima, balkonima, ogradama i drugim dijelovima zgrade, neposredno okrenutim prema ulici ili trgu zabranjeno je vješati posteljinu, tepihe ili druge predmete i uređaje.

Antene za prijem zemaljskih i satelitskih programa, rashladni ili solarni uređaji, iznimno se postavljaju na način da su vidljivi s javne površine i to samo u slučaju da za postavu nema alternativnih rješenja.

Prigodni natpisi i ukrasi koji se postavljaju na zgradama moraju biti čisti i uredni, te se trebaju ukloniti odmah nakon prestanka razloga zbog kojeg su postavljeni, a najdulje nakon 24 sata.

1. Uređenje ograda, zelenila, dvorište i sličnih površina

Članak 7.

Ograda uz javnu površinu kao i ograda okomita na javnu površinu mora biti izrađena tako da se uklapa u okoliš, gdje je to moguće od ukrasne živice, ne smije biti izvedena od bodljikave žice, šiljaka i slično, te mora biti postavljena na način da ne ometa sigurnost prometa.

Ogradu je potrebno izvesti sukladno propisima o građenju i prostornih planova.

Ogradu uz javnu površinu kao i ogradu okomitu na javnu površinu vlasnik odnosno korisnik dužan je održavati urednom, a ogradu od ukrasne živice dužan je redovno orezivati tako da ne seže preko regulacijske linije na javnu prometnu površinu, da ne smeta prolaznicima i prometu i tako da ne predstavlja opasnost za prolaznike.

Vlasnici ograda od ukrasne živice dužni su nakon radova na održavanju ograde očistiti javnu površinu.

Članak 8.

Dvorišta, vrtove, voćnjake, vinograde, livade, neizgrađena građevinska zemljišta i druge slične površine vlasnici, odnosno korisnici moraju održavati i obrađivati sukladno njihovoj namjeni i na taj način doprinositi uređenju naselja.

Vlasnici odnosno korisnici zelenih površina uz poslovne i stambene objekte, te uz poljoprivredno zemljište, kao i vlasnici odnosno korisnici livada, neizgrađenog građevinskog zemljišta, stambenih i poslovnih dvorišta, kao i drugih sličnih površina uz javne površine, dužni su održavati, redovito kositi travu, rezati živicu, uklanjati šikaru, smeće, građevinski otpad, rezati suhe grane drveća, te uklanjati stabla i granje drveća koja ugrožavaju sigurnost ljudi i imovine na javnim površinama, te sprječavaju preglednost prometne signalizacije i javne rasvjete.

Vlasnici i korisnici stambenih i poslovnih objekata dužni su u dvorištima tih objekata redovito kositi travu i sprječavati zakorovljenost te ih održavati urednim i čistim.

Vlasnici neizgrađenog građevinskog zemljišta, te kontaktnog poljoprivrednog zemljišta dužni su sprječavati zakorovljenost, redovito kositi travu i uklanjat i šikaru i otpad, odnosno održavati predmetno zemljište sukladno njegovoj namjeni.

Ako se zelena površina uredno ne održava komunalni redar naredit će njihovom vlasniku, odnosno korisniku da se uklone uočeni nedostaci.

Ukoliko vlasnici, odnosno korisnici površina iz ovog članka u ostavljenom roku ne postupe sukladno nalogu komunalnog redara, ti će se nedostaci ukloniti preko treće osobe na trošak vlasnika, odnosno korisnika.

Zabranjeno je spaljivanje svih otpadnih tvari na dvorištima, vrtovima, neizgrađenim zemljištima, unutar naseljenog mjesta i javnim površinama.

Članak 9.

Fizička ili pravna osoba koja upravlja ili gospodari športskim, rekreacijskim i drugim sličnim objektima, park-šumama, spomen-područjima, grobljima, obalama rijeke, jezera, potoka i sličnim površinama mora ih održavati urednima, čistima i redovno održavati zelenu površinu unutar tih prostora, te brinuti se za njezinu zaštitu i obnovu.

Fizička ili pravna osoba koja upravlja površinama iz stavka 1. ovoga članka mora objekte i uređaje na njima održavati urednima i ispravnima.

Fizička ili pravna osoba koja se koristi ili upravlja površinama i objektima iz stavka 1. ovoga članka mora, na vidnome mjestu, istaknuti odredbe o održavanju reda, čistoće, zaštite zelenila i slično.

1. Javna rasvjeta

Članak 10.

Javno prometne površine, pješački i drugi glavni putovi na javnim zelenim površinama moraju imati javnu rasvjetu.

Javna rasvjeta mora biti izvedena u skladu sa suvremenom svjetlosnom tehnikom, uzimajući u obzir značenje pojedinih dijelova naselja i pojedinih javnih površina, promet i potrebe građana.

Rasvjetna tijela moraju biti funkcionalna i estetski oblikovana.

Fizička ili pravna osoba kojoj je obavljanje komunalne djelatnosti održavanje javne rasvjete povjereno sukladno Odluci o komunalnim djelatnostima koji se mogu obavljati na temelju pisanog ugovora, moraju redovito održavati u stanju funkcionalne sposobnosti (prati, ličiti, mijenjati dotrajale žarulje i slično).

Članak 11.

Zabranjeno je oštećivanje i uništavanje rasvjetnih stupova i rasvjetnih tijela.

Reklame, oglase ili obavijesti na stupovima javne rasvjete može isticati samo Općina Gornji Bogićevci ili od njega ovlaštena pravna ili fizička osoba.

Za postavljanje zastava koje ne postavlja Općina, potrebno je odobrenje Jedinstvenog upravnog odjela Općine Gornji Bogićevci.

Na objekte iz stavka 1. Ovog članka nije dopušteno postavljanje oglasa, obavijesti, reklama i slično, osim iznimno uz odobrenje Jedinstvenog upravnog odjela Općine Gornji Bogićevci.

1. Komunalni objekti i uređaji u općoj uporabi

Članak 12.

Radi uređenja Općine i lakšeg snalaženja mještana na području Općine postavljaju se komunalni objekti i uređaji u općoj uporabi pobliže opisani u članku 2. stavku 1. točki 4. ove odluke.

Na području Općine mogu se postaviti vodoskoci, fontane i drugi slični ukrasni objekti na mjestima na kojima svojim izgledom uljepšavaju okolicu.

Komunalni objekti i uređaji moraju biti ispravni, uredni i redovito se održavati, a postavljeni na način da ne ugrožavaju sigurnost ljudi i imovine.

Komunalne uređaje i objekte u vlasništvu Općine održava pravna ili fizička osoba kojoj je povjereno obavljanje tih poslova, a komunalne objekte i uređaje u vlasništvu pravnih ili fizičkih osoba dužne su održavati te pravne ili fizičke osobe.

Članak 13.

Javni zahodi mogu se graditi na trgovima, tržnicama, kolodvorima i sličnim prostorima, te u parkovima, park-šumama i izletištima, odnosno na mjestima na kojima se građani okupljaju i zadržavaju kroz duže vrijeme i u većem broju.

Javni zahodi moraju biti opremljeni odgovarajućom opremom i moraju biti uredni, ispravni i ispunjavati tehničke i higijenske uvjete.

Javne zahode dužni su čistiti, održavati u ispravnom stanju, te kvarove uklanjati u najkraćem mogućem roku, vlasnici javnih zahoda, odnosno pravne ili fizičke osobe kojima je to povjereno.

Članak 14.

Na stajalištima vozila javnog prometa postavljaju se nadstrešnice za sklanjanje ljudi (u nastavku teksta: nadstrešnice).

Stajališta trebaju biti opremljena opremom koja mora biti uvijek uredna i ispravna.

Na javnim parkiralištima mora se održavati red, a vozila se moraju parkirati na označenim mjestima.

Javna parkirališta održava vlasnik ili koncesionar.

Članak 15.

Poštanski sandučići postavljaju se na mjestima na kojima se građani okupljaju i zadržavaju te na stambenim zgradama s većim brojem stanova.

Poštanske sandučiće treba postaviti na način da ih mogu koristiti osobe s posebnim potrebama, te trebaju biti estetski oblikovani.

Poštanske sandučiće postavljaju i održavaju pravne osobe koje obavljaju djelatnosti poštanskih usluga.

Članak 16.

Komunalni objekti i uređaji u općoj uporabi postavljaju na mjesta koje određuje općinski načelnik, ukoliko posebnim propisima nije drugačije određeno.

Kod određivanja lokacije iz stavka 1. ovog članka određuju se i posebni uvjeti oblikovanja i izvedbe.

U postupku rješavanja zahtjeva za postavljanje objekata iz stavka 1. ovog članka na području koje je određeno kao spomenik kulture odnosno na spomenik kulture, treba pribaviti prethodnu dozvolu i mišljenje državne uprave za zaštitu kulturne i prirodne baštine.

Članak 17.

Vlasnik komunalnog objekta i uređaja u općoj uporabi, odnosno osoba kojoj je povjereno da vodi brigu i održava te objekte dužna ih je održavati urednima i ispravnima te kvarove uklanjati u najkraćem mogućem roku.

Komunalne objekte i uređaje u općoj uporabi zabranjeno je uništavati, po njima šarati, crtati ili ih na drugi način prljati i nagrđivati.

1. Natpisi, izlozi, reklame, zaštitne naprave i plakati

Članak 18.

Pravne i fizičke osobe dužne su na pročelju zgrade u kojoj se nalaze poslovne prostorije istaći odgovarajuću natpisnu ploču odnosno ime pod kojim sudjeluju u pravnom prometu (tvrtku) u skladu s posebnim propisima (u daljnjem tekstu: natpis), bez traženja odobrenja.

Natpis mora biti čitljiv, tehnički i estetski oblikovan i uredan, a ispisani tekst jezično ispravan.

Vlasnici zgrade dužni su dopustiti postavljanje natpisa.

Pravne i fizičke osobe iz stavka 1. ovoga članka dužne su naziv ukloniti u roku od 15 dana od prestanka obavljanja djelatnosti odnosno prestanka korištenja poslovnog prostora.

Ukoliko vlasnik odnosno korisnik poslovnog prostora iz stavka 4. ovog članka ne ukloni natpis u roku od 15 dana, on će se ukloniti preko treće osobe na njegov trošak.

Članak 19.

Izlozi ili drugi slični arhitektonski elementi (izložbeni ormarići ili sl.) koji služe izlaganju robe moraju biti tehnički i estetski oblikovani, odgovarajuće osvijetljeni, te u skladu s izgledom zgrade i okoliša.

Korisnik izloga dužan je izlog držati urednim i čistim.

Korisnik izloga ne smije u izlogu držati ambalažu ili skladištiti robu.

Vlasnik, odnosno korisnik poslovnog prostora koji se ne koristi dužan je izlog toga prostora prekriti neprozirnim materijalom i onemogućiti uvid u unutrašnjost poslovnog prostora.

Članak 20.

Na području Općine na objekte, zemljišta i druge prostore mogu se postavljati reklamne ploče, reklamne konstrukcije, reklamne zastave, reklamna platna postavljena kao zaštita na građevinskim skelama, transparenti i drugi prigodni natpisi, reklamni ormarići, putokazi koji se ne smatraju prometnim znakom i drugi predmeti što služe reklamiranju (u nastavku teksta: reklame), te jarboli za zastave i zaštitne naprave na izlozima (tende, roloi, platna i slično), u skladu s odredbama ove odluke, propisa donesenih na temelju nje, te propisa o prostornom uređenju i gradnji.

Članak 21.

Reklame, jarboli za zastave i zaštitne naprave na izlozima moraju se svojim oblikom, materijalom, dimenzijama i bojom uklopiti u postojeće okruženje, ne smiju ugrožavati sigurnost prometa, te zaklanjati postojeću prometnu i putokaznu signalizaciju, kulturna dobra i spomenike parkovne arhitekture.

Članak 22.

Za postavljanje reklama i reklamnih panoa, jarbola za zastave i zaštitnih naprava na izlozima potrebno je odobrenje Jedinstvenog upravnog odjela Općine Gornji Bogićevci.

Zahtjevu za izdavanje odobrenja iz stavka 1. ovog članka podnositelj je dužan priložiti idejno rješenje, tehnički opis, skicu ili fotomontažu mjesta na kojem se predmet postavlja (mikrolokacija), a za svjetleće reklame i opis priključka na elektromrežu, te dokaz o vlasništvu, odnosno korištenju zemljišta, zgrade, odnosno drugog objekta (izvadak iz zemljišne knjige, ugovor na temelju kojega je podnositelj stekao pravo vlasništva na zemljištu, ugovor o zakupu, pisana suglasnost vlasnika).

U odobrenju iz stavka 1. ovoga članka odredit će se mjesto i način postavljanja, izgled predmeta, vrijeme na koje se predmet postavlja i drugi uvjeti.

Zabranjeno je reklamu, jarbol za zastavu i zaštitnu napravu na izlogu postaviti bez odobrenja, odnosno suprotno odobrenju iz stavka 1. ovoga članka.

Članak 23.

Plakati, oglasi i slične objave reklamno-promidžbenog ili informativnog obilježja (u nastavku teksta: plakat) mogu se postavljati samo na oglasnim ili reklamnim pločama, oglasnim stupovima, ormarićima i panoima.

Fizička ili pravna osoba kojoj je Općina povjerila održavanje mjesta za isticanje plakata dužna ih je održavati urednima i čistima.

Iznimno od odredbe stavka 1. ovog članka plakati se za vrijeme održavanja manifestacija, državnih, vjerskih i drugih blagdana, obljetnica, športskih, promidžbenih i drugih manifestacija mogu postavljati i izvan plakatnih mjesta, a temeljem rješenja Jedinstvenog upravnog odjela, kojim se određuje svrha, način, mjesto i vrijeme postavljanja plakata, obveza, rok i način uklanjanja nakon isteka roka postave, te visina naknade.

Prilikom izbornih promidžbi politička stranka i pojedinci koji namjeravaju postaviti svoje plakate, dužni su Jedinstvenom upravnom odjelu podnijeti svoje zahtjeve za postavljanje plakata, koji će u dogovoru sa strankama i pojedincima koji sudjeluju u izbornoj promidžbi izraditi lokacijski plan postavljanja plakata.

Prestankom izborne promidžbe političke stranke i pojedinci dužni su svoje plakate ukloniti u roku od 3 dana.

Članak 24.

Zabranjeno je postavljati plakate na mjestima koja nisu za to namijenjena, a osobito na pročeljima zgrada, ogradama, stupovima javne rasvjete, stablima i telefonskim govornicama, bez odobrenja Jedinstvenog upravnog odjela.

Za takvo postavljanje prekršajno je odgovoran organizator priredbe ili manifestacije čija se priredba, manifestacija ili proizvod oglašava (pravna ili fizička osoba).

Troškove uklanjanja plakata i čišćenja mjesta na kojima ne smiju biti postavljeni snosi organizator priredbe ili manifestacije, odnosno pravna ili fizička osoba čija se priredba, manifestacija ili proizvod oglašuje.

Članak 25.

Plakati moraju biti uredni, a svi oštećeni se moraju ukloniti.

Uredno istaknute plakate nije dozvoljeno prljati, oštećivati ili uništavati.

1. Spomenici, spomen-ploče, skulpture i slični predmeti

Članak 26.

Na području Općine na objekte, zemljišta i druge prostore uz i na javne površine mogu se postavljati spomenici, spomen-ploče, skulpture, i slični predmeti u skladu s ovom odlukom i posebnim propisima.

Članak 27.

Podizanje spomenika može predložiti udruga, ustanova i slična institucija.

Prijedlog za podizanje spomenika podnosi se općinskom načelniku ukoliko posebnim propisom nije drugačije određeno.

Uz prijedlog za podizanje spomenika mora se priložiti lokacija spomenika, idejni projekt, te dokaz da je smještaj spomenika u prostoru moguć prema dokumentima prostornog uređenja.

Ako se predlaže postaviti spomenik na objekt ili zemljište koji su vlasništvo druge fizičke ili pravne osobe, podnositelj zahtjeva dužan je pribaviti i suglasnost vlasnika, sukladno propisima o vlasništvu.

Osoba iz stavka 1. ovoga članka u prijedlogu za podizanje spomenika mora navesti način na koji će osigurati financijska sredstva za gradnju i podizanje spomenika, te uređenje okoliša spomenika.

  O podizanju i uklanjanju spomenika odlučuje općinski načelnik.

Članak 28.

Spomenici, spomen-ploče, skulpture, sakralna obilježja i slični predmeti moraju se održavati urednima i zaštititi od uništavanja.

Zabranjeno je spomenik, spomen-ploču, skulpturu i sličan predmet prljati, oštećivati, uništavati, pisati ili crtati po njima ili na drugi način nagrđivati njihov izgled.

1. Pokretne naprave i kiosci

Članak 29.

Na području Općine mogu se postavljati kiosci i pokretne naprave pobliže opisane u članku 2. stavku 1. točki 2. ove odluke.

Pokretnim napravama ne smatraju se privremeno postavljeni objekti pravnih ili fizičkih osoba koje obavljaju komunalne djelatnosti i naprave koje te osobe koriste pri obavljanju radova iz svog djelokruga.

Članak 30.

Za postavljanje kioska na javnim površinama potrebno je odobrenje Jedinstvenog upravnog odjela.

Odobrenjem iz stavka 1. ovoga članka određuje se lokacija za postavljanje, veličina kioska, način uređivanja zauzete površine i vrijeme na koje se postavlja.

Kiosci uz javnu površinu grade se odnosno postavljaju na temelju akta sukladno Zakonu o gradnji.

Članak 31.

Za postavljanje pokretnih naprava na javnim površinama potrebno je odobrenje Jedinstvenog upravnog odjela

.

Odobrenjem iz stavka 1. ovoga članka određuje se lokacija za postavljanje, veličina naprave, izgled naprave, način uređivanja zauzete površine, vrijeme na koje se postavlja i iznos naknade.

Uz zahtjev za postavljanje pokretnih naprava Jedinstveni upravni odjel po potrebi može tražiti skicu pokretne naprave i tehnički opis.

Za postavljanje pokretne naprave na zemljištu uz javnu površinu koje nije u vlasništvu Općine Gornji Bogićevci potrebno je odobrenje Jedinstvenog upravnog odjela.

Pokretna naprava se na zemljištu uz javnu površinu koja nije u vlasništvu Općine može postavljati samo ako javne površine nemaju prostornih mogućnosti za postavljanje takve pokretne naprave.

Za postavljanje pokretne naprave na zemljištu uz javnu površinu koje nije u vlasništvu Općine podnositelj zahtjeva uz zahtjev treba priložiti i ispravu iz koje proizlazi njegovo pravo na postavljanje takve naprave (dokaz o pravu vlasništva ili korištenja i/ili pismena suglasnost vlasnika).

Vlasnik, odnosno korisnik pokretne naprave mora pokretnu napravu držati urednom i ispravnom, te njen okoliš čistim, a sva oštećenja ukloniti u roku od 7 dana od dana oštećenja.

Zabranjeno je postavljanje pokretne naprave na zemljištu uz javnu površinu bez odobrenja ili suprotno odobrenju iz stavka 4. ovoga članka.

Podnositeljima zahtjeva za postavljanje pokretne naprave na javnim površinama ili na zemljištu uz javnu površinu koje nije u vlasništvu Općine a koji prema Općini Gornji Bogićevci imaju dug po bilo kojoj osnovi ne može se izdati odobrenje za postavljanje pokretne naprave.

Podnositeljima zahtjeva za postavljanje pokretne naprave na javnim površinama ili na zemljištu uz javnu površinu koje nije u vlasništvu Općine a koji su u razdoblju unatrag 5 godina od podnošenja zahtjeva postupali suprotno općinskim odlukama odnosno odobrenjima ne može se izdati odobrenje za postavljanje pokretne naprave.

Članak 32.

Postavljanjem pokretnih naprava ne smije se sprečavati ili otežavati korištenje zgrada ili drugih objekata i ugrožavati sigurnost prometa, te uništavati javne zelene površine.

Pokretna naprava postavlja se tako da svojim položajem i smještajem što bolje ispuni svrhu i namjenu za koju se koristi.

Pokretna naprava može se prema svojoj namjeni postavljati samo na onim mjestima na kojima se zbog toga neće stvarati suvišna buka, nečistoća ili ometati promet, te na onim mjestima na kojima se neće umanjiti estetski i opći izgled toga mjesta.

Pokretne naprave i njihov okoliš moraju se držati urednima i ispravnima.

Članak 33.

Pravne i fizičke osobe, odnosno vlasnici i posjednici poslovnih prostora, kioska, pokretnih naprava i sl., koje obavljaju trgovačku, ugostiteljsku ili drugu djelatnost dužni su o svom trošku postaviti košarice za prikupljanje otpada, te ih po potrebi tijekom radnog vremena, a obavezno pred kraj radnog vremena otpad iz tih košarica odložiti u posude ili spremnike za odlaganje komunalnog otpada.

1. Ploče s imenom naselja, ulice, trga i pločice s brojem zgrade

Članak 34.

Naselja na području Općine Gornji Bogićevci moraju biti označena imenom naselja, ulica, trgova, a zgrade moraju biti obilježene brojevima.

Naselja, ulice, trgovi i zgrade označavaju se i obilježavaju na način i po postupku propisanom posebnim zakonom.

Za označivanje naselja, ulica i trgova postavljaju se ploče, a na zgrade se postavljaju pločice s brojem zgrade.

Članak 35.

Postavljanje ploča s imenima naselja, ulica i trgova, te pločica s brojevima zgrada zabranjeno je bez odobrenja upravnog tijela određenog posebnim propisom o naseljima.

Članak 36.

Vlasnik zgrade dužan je postaviti na zgradu broj zgrade najkasnije do početka korištenja zgrade.

Vlasnik, odnosno upravitelj zgrade, dužan je voditi brigu o tome da zgrada bude stalno obilježena brojem.

1. Prigodno uređenje naselja

Članak 37.

U povodu državnih i drugih blagdana, obljetnica, raznih manifestacija i sličnog može se organizirati prigodno uređivanje površina uz poslovne i stambene objekte te javnih površina.

Prigodno uređivanje organizira se postavljanjem objekata, uređaja, pokretnih naprava, opreme, ukrasa, ukrasnih žaruljica, božićnih drvca i slično.

Za postavljanje montažnih objekata, uređaja, pokretnih naprava, opreme i slično potrebno je odobrenje općinskog načelnika.

1. ODRŽAVANJE ČISTOĆE I ČUVANJE JAVNIH POVRŠINA

Članak 38.

Javne površine treba održavati tako da budu uredne i čiste, te da služe svrsi za koju su namijenjene.

Ne smije se uništavati, oštećivati niti onečišćavati javne površine, objekte i uređaje što su na njima ili su njihov sastavni dio.

Članak 39.

Fizičke ili pravne osobe koje obavljaju djelatnost zbog koje dolazi do prekomjernog onečišćavanja javnih površina, dužne su ih redovno čistiti, odnosno osigurati njihovo čišćenje.

Poznatom počinitelju onečišćenja komunalnih redar će nalogom odrediti obvezu čišćenja javne površine i uklanjanja onečišćenja ili će se to izvršiti na njegov trošak po nalogu komunalnog redara.

Vlasnik ili korisnik športskih ili rekreacijskih objekata, zabavnih parkova ili igrališta, organizator javnih skupova, javnih priredaba i zakupac javnih površina koji ih povremeno koriste, obavezni su osigurati čišćenje javnih površina koje služe kao pristup tim objektima ili za postavljanje objekata, tako da budu očišćene u roku od 24 sata nakon završetka priredbe ili vremena korištenja objekta.

Članak 40.

Na javne površine postavljaju se košare za otpatke.

Košare za otpatke postavlja i održava fizička ili pravna osoba koja obavlja komunalnu djelatnost održavanja čistoće, ako ovom Odlukom nije drugačije određeno.

Košare za otpatke postavljaju se i na drugim mjestima kad je njihovo postavljanje određeno ovom odlukom ili drugim propisima.

Košare za otpatke moraju biti izrađene od prikladnog materijala i estetski oblikovane.

Za postavljanje košara za otpatke mogu se upotrijebiti stupovi, zidovi kuća, ograde uz nogostupe, slobodnostojeća postolja i javne zelene površine.

Zabranjeno je postavljanje košara za otpatke na stupove na kojima se nalaze prometni znakovi, na drveće i jarbole za isticanje zastava, te na drugim mjestima na kojima bi nagrđivali izgled naselja, objekata ili bi ometale promet.

Članak 41.

Na javnim se površinama ne smije ostavljati ili na njih bacati bilo kakav otpad ili ih na drugi način onečišćivati, a osobito se zabranjuje:

1. bacati ili ostavljati izvan košara i drugih posuda za otpad različit otpad i druge radnje kojima se onečišćuje javna površina;
2. bacati goruće predmete u košare ili druge posude za otpad;
3. oštećivati košare, odnosno posude za otpad ili spremnike za izdvojeno sakupljanje ambalažnog otpada;
4. odlagati građevni i otpadni građevni materijal i postavljati predmete, naprave i strojeve na javne površine bez odobrenja Jedinstvenog upravnog odjela Općine;
5. popravljati, servisirati i prati vozila na javnim površinama;
6. ispuštati otpadne vode i gnojnice;
7. bacati reklamne i druge letke iz zrakoplova ili na drugi način;
8. zagađivati i bacati otpad i otpadne tvari u jezera, rijeke, potoke i na obale;
9. paliti otpad;
10. ostavljati vozila bez registarskih tablica, odnosno neregistrirana vozila, lake teretne prikolice, kamp-prikolice i druga priključna vozila, plovila i olupine plovila, vozila oštećena u sudaru i olupine vozila;
11. ostavljati i parkirati vozila u voznom stanju na javnim površinama koja za to nisu predviđena;
12. prekopavanje javnih površina prilikom izvođenja građevinskih radova, održavanje i istovarivanje materijala na javnim površinama, postavljanje skela i slično bez odobrenja Jedinstvenog upravnog odjela;
13. obavljati bilo kakve radnje ili njihovo propuštanje, kojima se onečišćuju javne površine.

1. Održavanje čistoće i čuvanje javnoprometnih površina

Članak 42.

Fizička ili pravna osoba kojoj je povjerio održavanja čistoće javnoprometnih površina dužna je te površine održavati čistima i urednima.

Članak 43.

Izvanredno čišćenje javnoprometnih površina određuje općinski načelnik kada zbog vremenskih nepogoda ili drugih razloga javnoprometne površine budu prekomjerno onečišćene.

Članak 44.

Vozila što sudjeluju u prometu ne smiju onečišćavati javnoprometne površine.

Vozila što prevoze tekući ili sipki materijal moraju imati sanduke i karoserije iz kojih se materijal ne može prosipati niti curiti.

Vozač vozila što prevozi papir, sijeno, slamu, piljevinu, lišće i drugi rasuti teret mora ga prekriti ceradom, gustom mrežom ili na drugi način mora osigurati da se materijal ne prosipa po javnoprometnoj površini.

Članak 45.

Za istovar, smještaj i ukrcaj građevnog materijala, podizanje skela, ograda gradilišta, te popravke vanjskih dijelova zgrada i slične građevinske radove može se, u skladu s propisima o sigurnosti prometa, privremeno koristiti javnoprometna površina.

Odobrenje za korištenje javnoprometne površine iz stavka 1. ovog članka izdaje, na zahtjev izvođača ili investitora radova, Jedinstveni upravni odjel Općine.

Odobrenjem iz stavka 1. ovoga članka odredit će se uvjeti, način i vrijeme radova iz stavka 1. ovog članka, te iznos naknade za korištenje, osim u slučajevima kada je Općina investitor radova.

Visinu naknade iz stavka 3. ovog članka određuje općinski načelnik.

  Prilikom izvođenja radova iz stavka 1. ovog članka izvođač mora osigurati prohodnost pločnika i kolnika, a zauzeti dio javne površine ograditi urednom ogradom.

  Članak 46.

Za istovar drva, ugljena i sličnog, te za piljenje i cijepanje drva treba prvenstveno upotrebljavati dvorište.

U slučaju potrebe može se neophodno po potrebi dio javne površine privremeno upotrijebiti za istovar drva, ugljena i slično.

Drva, ugljen i slično moraju se ukloniti s javne površine najkasnije u roku od 24 sata, a upotrijebljena površina se mora odmah očistiti od piljevine i drugih otpadaka.

Cijepanje drva i razbijanje ugljena i drugih predmeta na javnim površinama nije dopušteno.

Članak 47.

Utovar i istovar robe i materijala mora se obavljati u pravilu izvan javnih površina. U opravdanim slučajevima, kao npr. radi nedostatka prostora ili kolnog ulaza i slično, istovar i utovar mogu se privremeno obaviti na javnoprometnim površinama, osim na mjestima na kojima je to zabranjeno.

Članak 48.

Zabranjeno je na javnoprometne površine ispred radnji, prodavaonica i skladišta odlagati ambalažu i slično.

Zabranjeno je ispred zgrade i ograde, ili na zgradu i ogradu, odlagati uređaje ili predmete što mogu ozlijediti prolaznike ili im nanijeti neku štetu, te takve predmete ostavljati na javnoprometnim površinama.

1. Održavanje čistoće i čuvanje zelenih površina

Članak 49.

Javne se zelene površine moraju redovno čistiti i održavati u skladu s programom koji donosi općinski načelnik.

Javne zelene površine održava i čisti fizička ili pravna osoba kojoj je to Općina povjerila, odnosno vlasnici javnih površina kojima ne upravlja Općina.

Članak 50.

Uređenje i održavanje javnih zelenih površina obuhvaća:

* obradu i pripremu zemljišta, te sadnju nasada i sijanje trave;
* njegu i obnavljanje ukrasnog drveća i grmlja, cvjetnih nasada, trave i drugog zelenila;
* održavanje drvoreda i pojedinačnih stabala na javnim površinama;
* zalijevanje nasada vodom;
* košnju trave i uklanjanje korova;
* održavanje i obnavljanje pješačkih staza, ograda, klupa, instalacija i drugih uređaja na zelenim površinama;
* postava, sadnja i održavanje žardinjera i drugih ukrasnih posuda sa cvijećem;
* održavanje zelenila i opreme dječjih igrališta;
* druge potrebne radove radi uređenja javnih zelenih površina.

Članak 51.

  Radi zaštite zelene površine, te radi zaštite arheoloških zona, parkovnih površina i drugih zaštićenih područja određenih prostorno planskom dokumentacijom, osobito se zabranjuje na tim površinama:

1. zaustavljati, parkirati i voziti motorno vozilo (osim vozila koje se koristi za održavanje zelenih površina i parkovne opreme na njima);
2. sjeći, odnosno rezati drvo ili grm bez odobrenja;
3. oštećivati na bilo koji način drvo, grm, cvjetnjak, živicu ili drugo raslinje;
4. upotrebljavati parkovnu opremu u suprotnosti s njenom namjenom;
5. uništavati, uklanjati ili premještati parkovnu opremu;
6. prekrivati tlo asfaltom, betonom i drugim za vodu nepropusnim materijalom u blizini drveća;
7. bacati otpatke ili na drugi način onečišćavati površine;
8. vezati bicikle, motore, prikolice i slično za drveće, grmlje i parkovnu opremu;
9. odlagati građevni materijal, glomazni otpad, šutu, ulje, boju i slično
10. lijepiti ili na drugi način pričvršćivati plakat po stablu ili parkovnoj opremi;
11. kopati ili odvoziti zemlju, pijesak, humus i slično, odnosno saditi biljke bez odobrenja;
12. prati, servisirati vozilo i slično;
13. obavljati druge radnje koje bi devastirale navedenu površinu.

Članak 52.

Za dijelove zelenila koji su proglašeni zaštićenim objektom prirode vrijede propisi o zaštiti prirode.

1. Prekopi

Članak 53.

Radi građenja, rekonstrukcije i održavanja komunalne i druge infrastrukture te izvođenja istraživačkih i drugih građevinskih radova može se vršiti prekop javne površine, privremeno zauzeti javna površina i privremeno ograničiti promet vozila i pješaka.

Pod radovima u smislu stavka 1. ovog članka, razumijevaju se gradnja, rekonstrukcija, sanacija, zamjena ili uklanjanje vodova, komunalne i druge infrastrukture te postavljanje kabelskog i zračnog priključka na nisko naponsku i TK mrežu, kao i priključaka na komunalnu infrastrukturu (vodovod, sustav odvodnje otpadnih voda, plinovod i dr.).

Pod prekopom razumijevaju se radovi na iskopima kanala na javno prometnim površinama, neuređenom građevinskom zemljištu, zelenim površinama, uzdužno ili poprečno u odnosu na uzdužnu os kolnika ili nogostupa, te sanacija navedenih površina nakon završenih radova.

Izvođenje radova iz stavka 1. ovog članka ne može se obavljati bez odobrenja Jedinstvenog upravnog odjela.

Članak 54.

Odobrenje za izvođenje radova iz članka 53. stavka 2. ove Odluke izdaje se na zahtjev izvođača ili investitora radova.

Zahtjev za izdavanje odobrenja iz stavka 1. ovog članka mora sadržavati opis radova, vrijeme potrebno za obavljanje radova i zauzimanje javne površine, tehničku dokumentaciju o prekopu i dozvole izdane sukladno propisima o gradnji.

Odobrenjem iz stavka 1. ovog članka odredit će se lokacija prekopa, uvjeti izvođenja prekopa, trajanje radova na izvršenju i sanaciji prekopa, rok i mjere koje izvođač radova mora poduzeti prije završetka radova, te uvjeti sanacije prekopa.

Članak 54 a.

Prije početka izvođenja radova, te po završetku radova podnositelj zahtjeva iz stavka 1. ovoga članka dužan je javiti se službenoj osobi Općine Gornji Bogićevci (komunalni redar).

Podnositelj zahtjeva dužan je po završetku svih radova iz odobrenja, a najkasnije 7 dana po isteku odobrenog roka, zatražiti od Jedinstvenog upravnog odjela primopredaju sanirane javne površine na kojoj je izveden prekop.

Jamstveni rok za izvršene radove sanacije prekopa je dvije godine i teče od dana primopredaje.

U slučaju loše izvedene sanacije prekopa nositelju odobrenja radova će se odmah po uočavanju istog dostaviti zahtjev za ponovnu sanaciju prekopa.

Zahtjev za ponovnu sanaciju prekopa može se dostaviti nositelju odobrenja radova tijekom čitavog trajanja jamstvenog roka.

Podnositelj zahtjeva dužan je najkasnije u roku od 8 dana od zaprimanja zahtjeva započeti ponovnu sanaciju.

Ukoliko podnositelj zahtjeva po zaprimanju zahtjeva iz prethodnog stavka ne izvrši ponovnu sanaciju prekopa istu će izvesti Općina preko treće osobe a na trošak podnositelja zahtjeva.

Podnositelj zahtjeva dužan je otkloniti i nadoknaditi svaku štetu nastalu na imovini Općine ili trećih osoba koja je nastala izvođenjem radova na prekopu.

Podnositelj zahtjeva dužan je, za cijelo vrijeme trajanja jamstvenog roka, otkloniti i nadoknaditi i svaku štetu nastalu na imovini Općine ili trećih osoba koja je nastala zbog loše izvedene sanacije prekopa i neodazivanja na zahtjev za ponovnu sanaciju.

Podnositelj zahtjeva dužan je prije početka radova na prometnim površinama postaviti privremenu prometnu signalizaciju, po potrebi regulirati promet i nadgledati odvijanje prometa u otežanim uvjetima, a sve u skladu sa odredbama Zakona o sigurnosti prometa na cestama.

Noću prekopi moraju biti obilježeni svjetlosnom signalizacijom.

1. SKUPLJANJE, ODVOZ I POSTUPANJE SA SAKUPLJENIM KOMUNALNIM OTPADOM

Članak 55.

Miješani komunalni otpad je otpad iz kućanstava i otpad iz trgovina, industrije i ustanova koji je po svojstvima i sastavu sličan otpadu iz kućanstva iz kojeg posebnim postupkom nisu izdvojeni pojedini materijali (kao što je papir, staklo i dr.)

Miješani komunalni otpad korisnici su dužni izdvajati i odlagati sukladno odredbama Zakona o održivom gospodarenju otpadom kao i podzakonskih akata donesenih na temelju toga Zakona.

Krupni (glomazni) komunalni otpad je predmet ili tvar koju je zbog zapremnine i/ili mase neprikladno prikupljati u sklopu usluge prikupljanja miješanog komunalnog otpada.

Članak 56.

Na području Općine Gornji Bogićevci obvezatno je korištenje komunalne usluge održavanja čistoće u dijelu koji se odnosi na skupljanje i odvoz komunalnog otpada u skladu sa Odlukom o obvezatnom korištenju komunalne usluge održavanja čistoće u dijelu koji se odnosi na skupljanje i odvoz komunalnog otpada, te Odlukom o načinu pružanja javne usluge prikupljanja miješanog komunalnog otpada, biorazgradivog komunalnog otpada i odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada.

Članak 57.

Otpad čija se vrijedna svojstva mogu iskoristiti i opasni otpad skupljaju se i skladište sukladno propisima o otpadu.

Spremnici za skupljanje otpada čija se vrijedna svojstva mogu iskoristiti mogu se postavljati na javnim površinama uz odobrenje Jedinstvenog upravnog odjela.

Članak 58.

Zaposlenik skupljača otpada dužan je prigodom sakupljanja i odvoza otpada paziti da se otpad ne rasipa, te da se vreće, odnosno posude za otpad, zgrade ili ograde ne oštećuju. Svako onečišćavanje ili oštećenje prouzrokovano odvozom otpada radnici su dužni odmah ukloniti, te otpad oko posude pokupiti i pomesti.

Članak 59.

Zabranjeno je svako prebiranje i prekopavanje po otpadu u vrećicama, odnosno posudama za otpad i odnošenje otpada.

Članak 59. a

Sprječavanje odbacivanja otpada te uklanjanje tako odbačenog otpada na području Općine osigurava osoba koja obavlja poslove službe nadležne za komunalni red (u daljnjem tekstu: komunalni redar):

1. mjerama za sprječavanje nepropisnog odbacivanja otpada
2. mjerama za uklanjanje otpada odbačenog u okoliš.

Radi provedbe mjera iz stavka 1. točke 2. ovoga članka komunalni redar rješenjem naređuje vlasniku, odnosno posjedniku nekretnine, ako vlasnik nije poznat, na kojem je nepropisno odložen otpad uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

Rješenjem iz stavka 3. ovoga članka određuje se: lokacija odbačenog otpada, procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od 6 mjeseci od dana zaprimanja rješenja.

Protiv rješenja iz stavka 3. ovoga članka može se izjaviti žalba nadležnom upravnom tijelu.

Istekom roka određenog rješenjem iz stavka 4. ovoga članka komunalni redar utvrđuje ispunjavanje obveze određene rješenjem. Ako komunalni redar utvrdi da obveza određena rješenjem iz stavka 3. ovoga članka nije izvršena, otpad će se ukloniti putem treće osobe, predajom ovlaštenoj osobi za gospodarenje tom vrstom otpada, a na trošak vlasnika odnosno posjednika odnosno osobe koja, sukladno posebnom propisu, upravlja određenim područjem (dobrom).

Članak 59.b

Ako komunalni redar utvrdi postojanje opravdane sumnje da je opasni ili drugi otpad odbačen na nekretnini čiji vlasnik, odnosno posjednik nije poznat, odnosno osoba koja, sukladno posebnom propisu, upravlja određenim područjem (dobrom), ne dopušta pristup radi utvrđivanja činjeničnog stanja u vezi odbačenog otpada, komunalni redar ovlašten je zatražiti nalog suda i pomoć djelatnika ministarstva nadležnog za unutarnje poslove radi pristupa na nekretninu u svrhu utvrđivanja činjenica.

1. UKLANJANJE SNIJEGA I LEDA

Članak 60.

Komunalna djelatnost uklanjanja snijega i leda s javnim površinama povjerava se pravnim ili fizičkim osobama sukladno Pravilniku o održavanju cesta.

S uklanjanjem snijega mora se započeti kada ga napada 10 centimetara, a ako snijeg pada neprekidno, uklanjanje treba obavljati u više navrata tako da se održi sigurna prohodnost i promet.

Led se s javnoprometnih površina mora se uklanjati ili posipavati čim nastane.

Članak 61.

Uklanjanje snijega i leda s kolnika dionica razvrstanih cesta kroz Općinu dužne su organizirati Hrvatske ceste i Županijska uprava za ceste, a na nerazvrstanim cestama Općina Gornji Bogićevci.

Članak 62.

O uklanjanju snijega i leda s krova dužan je voditi brigu vlasnik zgrade, odnosno fizička ili pravna osoba koja održava zgradu.

O uklanjanju snijega i leda s kolodvora, javnih parkirališta, tržnica na malo, športskih objekata i sličnih prostora vodi brigu pravna ili fizička osoba koja tim površinama upravlja odnosno obavlja poslovnu djelatnost.

Članak 63.

Za uklanjanje snijega i leda s pločnika uz zgrade odgovorni su vlasnici zgrada, odnosno vlasnici i korisnici stanova, te poslovnih prostorija.

Za uklanjanje snijega i leda s pločnika uz kioske i pokretne naprave odgovorni su vlasnici, odnosno korisnici kioska i pokretnih naprava.

Iznimno od stavka l. ovoga članka o uklanjanju snijega i leda s pločnika ispred uličnih lokala odgovorni su vlasnici i korisnici tih lokala.

Osobe iz stavaka od 1. do 3. ovoga članka odgovaraju za štetu nastalu zbog nečišćenja snijega i leda osobi koja je zbog toga pretrpjela štetu.

Članak 64.

Javnoprometne površine mogu se, radi sprečavanja nastanka leda i radi sprečavanja klizanja, posipati odgovarajućim materijalom.

Fizičke ili pravne osobe koje uklanjaju snijeg i led s javnoprometnih površina dužne su osigurati da se materijal kojim je posipana javnoprometna površina ukloni u roku od osam dana nakon otapanja snijega i leda.

1. DRŽANJE ŽIVOTINJA

Članak 65.

Na području Općine dopušteno je držanje domaćih životinja, divljih životinja i zvijeri u skladu sa posebnom Odlukom.

1. UKLANJANJE PROTUPRAVNO POSTAVLJENIH PREDMETA

Članak 66.

Predmeti i objekti postavljeni ili zatečeni na javnim površinama suprotno odredbama ove Odluke moraju se ukloniti.

Na javnim se površinama ne smiju ostavljati vozila koja se ne upotrebljavaju u prometu zbog dotrajalosti (oštećena u sudaru, bez registarskih oznaka, neregistrirana i slično).

Komunalni redar narediti će vlasniku vozila uklanjanje vozila iz stavka 2. ovoga članka.

Ako vlasnik u ostavljenom roku ne ukloni vozilo, ukloniti će se na trošak vlasnika.

Ako vlasnik vozila nije poznat, vozilo će se ukloniti na trošak Općine.

1. SANITARNO KOMUNALNE ODREDBE

1. Čišćenje septičkih jama

Članak 67.

Stambene ili poslovne zgrade odnosno objekti na području Općine Gornji Bogićevci moraju imati pravilno izvedenu septičku jamu otpadnih voda.

Vlasnicima odnosno korisnicima stambene ili poslovne zgrade odnosno objekata, zabranjuje se odvodnju otpadnih voda ispuštati u kanale oborinskih voda i cestovne jarke te na javne površine.

Članak 68.

Čišćenje septičkih jama obavlja ovlaštena fizička ili pravna osoba u skladu sa

sanitarno tehničkim uvjetima, a na zahtjev vlasnika septičke jame.

Vlasnici septičkih jama dužni su redovito i na vrijeme zatraživati čišćenje jama kako ne bi došlo do prelijevanja, a time i onečišćivanja okoline.

Troškove čišćenja septičkih jama snosi vlasnik, odnosno korisnik septičke jame. Vlasnik, odnosno korisnik septičke jame dužan je osigurati mjesto za odlaganje sadržaja septičke jame.

Sadržaj septičke jame ne smije se odlagati na javne površine, puteve, rijeke, potoke, odvode, kanale i sl.

1. Dezinsekcija i deratizacija

 Članak 69.

Pod pojmom sistematske dezinsekcije razumijeva se prskanje odgovarajućim sredstvima u cilju uništavanja muha, komaraca i drugih insekata.

Pod pod pojmom sistematske deratizacije razumijeva se postavljanje odgovarajućih mamaca za uništavanje štakora i drugih glodavaca, te prikupljanje i odstranjivanje uginulih životinja.

Članak 70.

Potrebu, opseg, vrijeme i ostali uvjeti obavljanja obavezne sistematske dezinsekcije i deratizacije utvrđuje se godišnjim planom veterinarsko-higijeničarske službe uz suglasnost Jedinstvenog upravnog odjela Općine i Zavoda za javno zdravstvo Varaždinske županije.

Pravne i fizičke osobe dužne su omogućiti provođenje poslova dezinsekcije i deratizacije.

1. MJERE ZA PROVEDBU KOMUNALNOG REDA

1. Komunalno redarstvo

Članak 71.

Nadzor nad provedbom ove odluke provodi komunalno redarstvo. Poslove komunalnog redarstva obavlja komunalni redar.

Članak 72.

Fizičke i pravne osobe dužne su komunalnom redaru u provedbi njegovih ovlasti omogućiti nesmetano obavljanje nadzora, pristup do prostorija, objekata, zemljišta, naprava i uređaja, dati osobne podatke i pružiti druga potrebna obavještenja o predmetima uredovanja.

Članak 73.

Ako komunalni redar u svome radu naiđe na otpor, mogu zatražiti pomoć nadležne policijske uprave.

1. Ovlasti komunalnog redara

Članak 74.

U obavljanju nadzora komunalni je redar ovlašten:

1. rješenjem narediti fizičkim i pravnim osobama radnje u svrhu održavanja komunalnog reda;
2. narediti uklanjanje protupravno postavljenih predmeta, objekata, uređaja i reklama
3. zabraniti obavljanje radova;
4. zabraniti uporabu komunalnih objekata, uređaja i naprava ukoliko postoje nedostaci sve dok se oni ne uklone;
5. narediti vraćanje javne površine u prvobitno stanje;
6. naplatiti novčanu kaznu ;
7. izdati prekršajni nalog i izreći novčanu kaznu;
8. predložiti pokretanje prekršajnog postupka.

Članak 75.

 Protiv rješenja komunalnog redara može se izjaviti žalba upravnom tijelu Brodsko posavske županije nadležnom za poslove komunalnog gospodarstva Brodsko posavske županije u roku od 15 dana od dana primitka rješenja.

Izjavljena žalba protiv rješenja komunalnog redara ne odgađa izvršenje rješenja.

Članak 76.

Komunalni redar naložit će fizičkim i pravnim osobama koje postupe suprotno zabranama i nalozima propisanima ovom odlukom da se učinjeno vrati u prvobitno stanje odnosno uskladi s odredbama ove odluke.

Komunalni redar naredit će fizičkoj ili pravnoj osobi da obavi radnje koje je propustila obaviti, a prema odredbama ove odluke bila ih je dužna učiniti.

Članak 77.

U provođenju komunalnog reda propisanog odredbama ove Odluke komunalni redar može rješenjem odrediti slijedeće mjere:

* 1. narediti vlasniku ili korisniku stambenih, poslovnih ili drugih zgrada i objekata da poduzme radnje za održavanje vanjskih dijelova građevine te popravljanja oštećenja na istima;
  2. narediti vlasniku ili korisniku građevine da poduzme radnje radi otklanjanja štetnih utjecaja građevine na javnu površinu, odnosno utjecaja koji otežavaju ili onemogućavaju korištenje javne površine, komunalnih objekata i uređaja;
  3. narediti uklanjanje reklama;
  4. zabraniti radove na izgradnji ograde uz javnu površinu kada se isti obavljaju protivno odredbi ove Odluke te narediti uklanjanje bodljikave žice, šiljaka i sličnih dijelova ograde;
  5. narediti vlasniku ograde da poduzme radnje radi održavanja istih;
  6. narediti vlasniku ili korisniku dvorišta, vrtova, voćnjaka, vinograda, livade, neizgrađenog građevinskog zemljišta i sličnih površine da poduzme radnje radi održavanja i obrađivanja sukladno njihovoj namjeni;
  7. narediti vlasniku ili korisniku dvorišta, vrtova i voćnjaka da se uklone svi štetni utjecaji na javnu površinu, susjedne građevine, komunalne objekte i uređaje i druge površine;
  8. narediti vlasnicima, odnosno korisnicima zelenih površina uz poslovne i stambene objekte te uz poljoprivredno zemljište te vlasnicima ili korisnicima livada, neizgrađenog građevinskog zemljišta kao i drugih sličnih površina uz javne površine održavanje istih, košnju trave, rezanje živice, uklanjanje šikare, smeća, građevinskog otpada, rezanje suhih grana drveća te uklanjanje stabala i granja koja ugrožavaju sigurnost ljudi i imovine na javnim površinama te sprječavaju preglednost prometne signalizacije i javne rasvjete;
  9. narediti uklanjanje komunalnih objekata i uređaja ako su postavljeni suprotno odredbama ove Odluke;
  10. narediti uklanjanje oglasa, obavijesti, reklama i slično sa rasvjetnih stupova postavljenih bez odobrenja, odnosno suprotno odobrenju;
  11. narediti uklanjanje zastavica i drugih predmeta postavljenih na rasvjetne stupove bez odobrenja, odnosno suprotno odobrenju;
  12. narediti održavanje poštanskih sandučića urednima i ispravnima te pravovremeno uklanjanje kvarova;
  13. narediti poduzimanje radnji radi održavanja i uređenja stajališta autobusnog prometa;
  14. narediti poduzimanje radnji radi održavanja i uređenja javnih parkirališta;
  15. narediti vlasniku ili korisniku uklanjanje izloga, izložbenih ormarića i drugih sličnih objekata kada onemogućavaju ili otežavaju korištenje javne površine, kao i poduzmanje radnji na uređenju i održavanju istih;
  16. narediti uklanjanje reklama i sličnih predmeta postavljenih bez odobrenja;
  17. narediti uklanjanje plakata, oglasa i sličnih objava postavljenih suprotno odredbama ove Odluke ili nakon proteka roka ili svrhe postavljanja;
  18. narediti uklanjanje spomenika postavljenih bez odobrenja;
  19. narediti vlasniku ili korisniku pokretne naprave da poduzme radnje na uređenju ili održavanju istih;
  20. narediti uklanjanje kioska, pokretnih i sličnih naprava postavljenih bez odobrenja ili suprotno odobrenju ili nakon proteka vremena postavljanja;
  21. narediti vozaču, odnosno vlasniku vozila poduzimanje radnji radi uklanjanja onečišćenja;
  22. narediti uklanjanje građevnog materijala, skele i slično kada su postavljeni bez odobrenja;
  23. narediti investitoru ili izvođaču radova poduzimanje radnji prema odredbama ove Odluke;
  24. narediti uklanjanje ogrjeva;
  25. narediti uklanjanje ostavljenih ambalaža, uređaja i sličnih predmeta ostavljenih na javnoj površini, ispred zgrade i ograde te na zgradi i ogradi koji mogu ozlijediti ili nanijeti štetu prolaznicima;
  26. narediti uklanjanje pokošene trave, lišća, grana i slično s javne zelene površine;
  27. narediti poduzimanje radnji uklanjanja snijega i leda i postavljanja prepreka i upozorenja prema odredbama ove Odluke;
  28. zabraniti ispuštanje otpadnih voda;
  29. narediti vlasniku priključak građevine na uređaje za odvodnju otpadnih voda;
  30. narediti uklanjanje protupravno postavljenih predmeta i objekata;
  31. narediti uklanjanje vozila koja se ne upotrebljavaju u prometu.

Ukoliko je pravna ili fizička osoba postupila po usmenom upozorenju komunalnog redara, a nije nastala nikakva šteta niti troškovi, neće se određivati mjera niti mandatno kažnjavanje odnosno pokretati prekršajni postupak protiv te pravne ili fizičke osobe.

Pravna ili fizička osoba kojoj je rješenjem određena mjera iz ovog članka dužna je odmah ili u roku određenim rješenjem postupiti prema izrečenoj mjeri.

Ukoliko je zbog nepridržavanja ove Odluke za Općinu nastala bilo kakva stvarna šteta, a postoji mogućnost da počinitelj svojim radnjama istu u cijelosti ukloni, rješenjem će mu se odrediti mjera koja sadrži obvezu i način uklanjanja štete.

Članak 78.

Ukoliko pravna ili fizička osoba kojoj je rješenjem određena mjera da poduzme radnje iz članka 77. ove Odluke, a ista ne postupi u roku određenim tim rješenjem, izvršenje tog rješenja, odnosno izvršenje određenih radnji izvršit će Jedinstveni upravni odjel Općine putem treće osoba o trošku te pravne ili fizičke osobe.

U slučaju izvršavanja radnji iz prethodnog stavka Općina namiruje troškove izvršenja trećoj osobi. Jedinstveni upravni odjel Općine dužan je sukladno zakonu poduzeti radnje za naplatu tih troškova.

Članak 79.

U slučaju kada se utvrdi da je počinjen prekršaj propisan ovom Odlukom komunalni redar izdaje obavezni prekršajni nalog u skladu sa Zakonom o prekršaju.

U obaveznom prekršajnom nalogu uz novčanu kaznu počinitelju prekršaja izreći će se i naknada štete ukoliko je ista nastala, a u skladu s člankom 77. ove Odluke.

Troškovi utvrđivanja prekršaja te izdavanje obaveznog prekršajnog naloga iznose 100,00 kuna.

1. KAZNENE ODREDBE

  Članak 80.

Novčanom kaznom u iznosu od 1.000,00 do 10.000,00 kn, kaznit će se za prekršaj pravna osoba ako:

1. postupa suprotno odredbi članka 5. stavka 1., stavka 2. i stavka 3. Odluke;
2. postupa suprotno zabrani iz članka 5. stavka 5 Odluke;
3. postupa suprotno zabrani iz članka 6. stavka 1. i stavak 3. Odluke;
4. postupa suprotno odredbi članka 7. stavka 1. i 3. Odluke;
5. postupa suprotno odredbi članka 8. stavka 1.,2.,3.,4. Odluke;
6. postupa suprotno odredbi članka 9. Odluke;
7. postupa suprotno odredbi članka 10. stavka 4. Odluke;
8. postupa suprotno zabrani iz članka 11. stavka 1. Odluke;
9. postupa suprotno odredbi članka 13. stavka 3. Odluke;
10. postupa suprotno odredbi članka 17. Odluke;
11. postupa suprotno odredbi članka 18. stavka 2. i 4. Odluke;
12. postupa suprotno odredbi članka 19. stavka 2., stavka 3., stavka 4. Odluke;
13. postupa suprotno odredbi članka 21. Odluke;
14. postupa suprotno odredbi članka 22. stavka 1. i 2. Odluke;
15. postupa suprotno zabrani iz članka 22. stavka 4. Odluke;
16. postupa suprotno odredbi članka 23. Odluke;
17. postupa suprotno zabrani iz članka 24. stavka 1. Odluke;
18. postupa suprotno odredbi članka 25. Odluke;
19. postupa suprotno odredbi članka 28. stavka 1. Odluke;
20. postupa suprotno zabrani iz članka 28. stavka 2. Odluke;
21. postupa suprotno odredbi članka 30. stavka 1. Odluke;
22. postupa suprotno odredbi članka 31. stavka 1., stavka 5., 6. i 7. Odluke;
23. postupa suprotno zabrani iz članka 31. stavka 8. Odluke;
24. postupa suprotno odredbi članka 32. Odluke;
25. postupa suprotno zabrani iz članka 35. Odluke;
26. postupa suprotno odredbi članka 36. Odluke;
27. postupa suprotno odredbi članka 37.stavka 3. Odluke;
28. postupa suprotno odredbi članka 38. Odluke;
29. postupa suprotno odredbi članka 39. Odluke;
30. postupa suprotno zabrani iz članka 40. stavka 6. Odluke;
31. postupa suprotno zabrani iz članka 41. Odluke;
32. postupa suprotno odredbi članka 42. Odluke;
33. postupa suprotno odredbi članka 44. Odluke;
34. postupa suprotno odredbi članka 45. stavka 2., stavka 5. Odluke;
35. postupa suprotno odredbi članka 46. stavka 3. i 4. Odluke;
36. postupa suprotno zabrani iz članka 48. Odluke;
37. postupa suprotno zabrani iz članka 51. Odluke;
38. postupa suprotno odredbi članka 53. stavka 4. Odluke;
39. postupa suprotno odredbi članka 54. i 54 a. Odluke;
40. postupa suprotno odredbi članka 58. Odluke;
41. postupa suprotno zabrani iz članka 59. Odluke;
42. postupa suprotno odredbi članka 62. Odluke;
43. postupa suprotno odredbi članka 63. Odluke;
44. postupa suprotno odredbi članka 64. Odluke;
45. postupa suprotno odredbi članka 65. Odluke;
46. postupa suprotno odredbi članka 67. Odluke;
47. postupa suprotno odredbi članka 68. Odluke;

Novčanom kaznom u iznosu od 200,00 do 2.500,00 kn kaznit će se fizička osoba i odgovorna osoba u pravnoj osobi koja učini prekršaj iz stavka 1.ovog članka.

Novčanom kaznom u iznosu od 600,00 do 5.000,00 kn, kaznit će se i fizička osoba obrtnik i osoba koja obavlja drugu samostalnu djelatnost ako učini prekršaj iz stavka 1. ovog članka u obavljanju njezina obrta ili druge samostalne djelatnosti.

Članak 81.

Za prekršaje iz članka 80. stavka 1. ove Odluke komunalni redar može naplaćivati novčanu kaznu na mjestu počinjenja prekršaja, bez prekršajnog naloga, uz izdavanje potvrde, uz uvjete i način utvrđen zakonom.

Ako počinitelj prekršaja ne pristane platiti novčanu kaznu na mjestu počinjenja prekršaja, izdat će mu se prekršajni nalog, s uputom da novčanu kaznu mora platiti u roku od osam dana od dana primitka prekršajnog naloga.

1. PRIJELAZNE I ZAVRŠNE ODREDBE

Članak 82.

Na dan stupanja na snagu ove odluke prestaje važiti Odluka o komunalnom redu na području Općine Gornji Bogićevci od 07.09.2006 godine (“Službeni vjesnik Brodsko-posavske županije” br. /2006).

Članak 83.

Ova Odluka stupa na snagu osmog dana od dana objave u Službenom glasniku Općine Gornji Bogićevci.

PREDSJEDNIK OPĆINSKOG VIJEĆA

OPĆINE GORNJI BOGIĆEVCI

Stipo Šugić

\*\*\*

23.

Na temelju članka 33. Statuta Općine Gornji Bogićevci (Sl. glasnik br. 02/09 i 01/13) Općinsko vijeće Općine Gornji Bogićevci na svojoj 8. sjednici održanoj 06.12.2018. godine donosi

**ODLUKU**

**o darovanju nekretnine**

Članak 1.

Donosi se odluka o darovanju nekretnina u k.o. Trnava i to kčbr. 129, Ivici Ćuk iz Trnave, Trnava 80.

Članak 2.

Zadužuje se načelnik općine da izvrši prijenos vlasništva nekretnine darovnim ugovorom u zemljišnim knjigama.

Članak 3.

Ova odluka stupa na snagu danom donošenja a objavit će se u Službenom glasniku Općine Gornji Bogićevci.

KLASA: 021-05/18-02/08 Predsjednik Općinskog vijeća

URBROJ: 2178/18-18-6

Gornji Bogićevci, 06. prosinca 2018. Stipo Šugić

***Bilješke:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­

|  |
| --- |
| **Izdaje Jedinstveni upravni odjel općine Gornji Bogićevci**  **Odgovorni urednik: Pavo Klarić, dipl.oec., Trg hrv. branitelja 1 Telefon : 035/375-056**  **Glasnik izlazi po potrebi općine Gornji Bogićevci**. |